નાણાંપ્રધાન અરુણ જેટલીએ બજેટ ભાષણમાં જ જણાવી દીધું હતું કે સરકાર ક્રિપ્ટો કરન્સીને લીગલ ટેન્ડર નથી આપવાની. પરંતુ તેમણે એમ કહ્યું હતું કે સરકાર બ્લોકચેન અપવાવશે. ક્રિપ્ટોકરન્સી આ ટેકનિક પર આધારિત છે. આરબીઆઈ પેહેલથી જ આ નવી કરન્સીના પાસાંઓ પર વિચારણા કરી રહી છે. બિટકોઇનની સફળતાને લઇને આરબીઆઈ આમ વિચારી રહી છે. આરબીઆઈના નિષ્ણાતોની એક ટીમ આધિકારિક ક્રિપ્ટોકરન્સીની સંભાવનાઓનું પરીક્ષણ કરી રહી છે. જે ડિજિટલ ટ્રાન્ઝેક્શન માટે ભારતીય ચલણનો વિકલ્પ બની શકે. ગત વર્ષે જ એ સમાચાર બહાર આવી ચૂક્યાં હતાં કે સરકાર પોતાની ક્રિપ્ટોકરન્સી લક્ષ્મી લોન્ચ કરી શકે છે. આરબીઆઈની ક્રિપ્ટોકરન્સી તેના પોતાના બ્લોકચેનનો ભાગ હોઇ શકે છે. છેતરપિંડી અને ફસાયેલાં દેવાંથી બચવાના હેતુથી બ્લોકચેન ટેકનિકની સૂચનાઓને વહેંચવા માટે સ્ટેટ બેંક ઓફ ઇન્ડિયાએ લેન્ડર્સ અને ટેક કંપનીઓને સાથે એકસાથે લાવવાની પહેલ પણ કરી દીધી છે.